b'\n_START_ARTICLE_\nSampleri\n_START_PARAGRAPH_\nSampleri on elektronisen musiikin ty\xc3\xb6kalu, joka pystyy soittamaan tallennettuja \xc3\xa4\xc3\xa4nin\xc3\xa4ytteit\xc3\xa4, esimerkiksi soittimilla soitettuja osia, tietyll\xc3\xa4 rytmill\xc3\xa4, j\xc3\xa4rjestyksell\xc3\xa4, \xc3\xa4\xc3\xa4nenvoimakkuudella ja efekteill\xc3\xa4 paranneltuna. Samplereita on toteutettu sek\xc3\xa4 laitteisto- ett\xc3\xa4 ohjelmistoversioina._NEWLINE_Viime vuosien aikana software-samplereiden suosio on ollut kasvussa, sill\xc3\xa4 yleisimm\xc3\xa4t musiikintekoon tarkoitetut tietokoneohjelmat sis\xc3\xa4lt\xc3\xa4v\xc3\xa4t oman t\xc3\xa4ysin ominaisuuksin varustellun samplerinsa. Suurin osa ammattimuusikoista kuitenkin k\xc3\xa4ytt\xc3\xa4\xc3\xa4 viel\xc3\xa4 hardware-samplereita niiden tarjoaman suoraviivaisen\xc2\xa0k\xc3\xa4ytt\xc3\xb6liittym\xc3\xa4n, sek\xc3\xa4 kiistellysti erilaisen tai "paremman" soundin vuoksi. _NEWLINE_Monissa samplereissa on kosketusherk\xc3\xa4t (engl. velocity pad), kumista tai muusta materiaalista valmistetut kosketusp\xc3\xa4dit, joilla voidaan kontrolloida mm. soivan samplen pituutta ja voimakkuutta. _NEWLINE_Yksi merkitt\xc3\xa4vimmist\xc3\xa4 samplayksen virstanpylv\xc3\xa4ist\xc3\xa4 on DJ Shadown esikoisalbumi Endtroducing....., joka on tuotettu l\xc3\xa4hes t\xc3\xa4ysin kahden Levysoittimen ja MPC-60-samplerin avulla. Levyll\xc3\xa4 ei k\xc3\xa4ytetty lainkaan perinteisi\xc3\xa4 soittimia,vaan ainoastaan manipuloituja sampleja.'